Diari Oficial de la Generalitat Valenciana


Sumari del DOGV 91, del 15-01-1983 (1983/802066)

DECRET de 29 de desembre de 1982 pel qual es procedeix a la prorroga del Pressupost General de Despeses i Ingressos de l'Exercici de 1982 fins que siga aprovat el Pressupost de l'Exercici de 1983 per les Corts Valencianes.
------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1982/12/29/(1)/dof/vci/html**

### Dades del document

Número de DOGV
:   91

Data del DOGV
:   15-01-1983

Secció del DOGV
:   DISPOSICIONS GENERALS

Número del document
:   1983/802066


Data del document
:   29-12-1982

Organisme emissor
:   Conselleria d'Hisenda i Administració Pública

Tipus de document
:   Decret

Anàlisi jurídica

Decret de 29 de desembre 1982, pel qual es procedeix a la pròrroga del Pressupost General de Despeses i Ingressos de l'Exercici de 1982, fins que siga aprovat el Pressupost de l'Exercici de 1983 per les Corts Valencianes.  
L'article cinquanta-cinc de l'Estatut d'Autonomia de la Comunitat Valenciana estipula l'obligació del Govern Valencià de procedir a l'elaboració del Pressupost de la Generalitat i sotmetre'l posteriorment a l'aprovació de les Corts Valencianes.  
Aquest mateix precepte recull la necessitat que la presentació davant l'assemblea legislativa s'efectue amb dos mesos d'antelació a l'inici de l'exercici corresponent, i contempla alhora la possibilitat de prórroga dels anteriors en el cas que haja estat impossible l'aprobació de les Corts en la data prevista.  
Atés que concorren les últimes circumstàncies assenyalades, motivades pel calendari polític que han marcat les darreres eleccions generals, que condicionen l'elaboració dels Pressupostos Generals de l'Estat, l'aprovació dels quals ens afecta directament per estar encara en vigor els mecanismes financers provisionals previstos en l'Estatut, en virtut de les atribucions que em confereix l'article 20 del Reglament de Règim Interior del Consell de la Generalitat Valenciana,  
DECRETE  
Article primer  
D'acord amb el que preceptua l'article cinquanta-cinc, apartat quatre, de la Llei Orgànica 5/1982, de 1.1 de juliol, de l'Estatut d'Autonomia per a la Comunitat Valenciana, es prorroga el Pressupost de Despeses i Ingressos de l'exercici de 1982 per al de 1983, fins el mateix dia en que siga aprovat i publicat el Pressupost de l'exercici de 1983 al «Diari Oficial de la Generalitat Valenciana».  
Article segon  
La prórroga no afectarà els crèdits per a despeses corresponents a serveis o programes que hagen d'acabar en l'exercici els pressupostos del qual es prorroguen, així com aquells que, consignats en els pressupostos susdits, hagen estat finançats amb ingressos circumstancials o no susceptibles de considerar-los permanents de la Hisenda de la Generalitat.  
Article tercer  
Aquells crèdits consignats en les seccions pressupostàries corresponents a aquelles Conselleries que han estat fusionades amb altres, seran refosos a partir del 1.1 de gener de 1983, conformement a l'estructura que determina l'article denou del Reglament de Règim Interior del Consell de la Generalitat Valenciana.  
Cosa que fem pública perquè en prengueu coneixement.  
València, a 29 de desembre de 1982.  
El President de la Generalitat,  
JOAN LERMA I BLASCO  
El Conseller d'Hisenda,  
ANTONI BIRLANGA I CASANOVA


Còpia Permalink ELI